เรื่องการเปลี่ยนแปลงรถประจำทางที่ใช้จากสนามบินดอนเมือง ปัจจุบันมีสาย A1-A4 ใช้วิ่งจากสนามบินดอนเมืองไปตามที่ต่างๆ และคิดราคาพิเศษแพงกว่าปกติ รถที่ใช้ก็เป็นรถพิเศษรุ่นใหม่สีน้ำเงิน ทุกอย่างสะดวกสบายแอร์เย็น กว้างขวาง มีที่สำหรับเก็บสัมภาระชิ้นใหญ่ๆของนักท่องเที่ยวได้ดี เหมาะสมกับนักท่องเที่ยวทั้งไทยและต่างประเทศ แต่ปัจจุบันกลับเปลี่ยนมาใช้เป็นรถสีส้มขนาดเล็กที่ใช้วิ่งทั่วไปตามถนนเส้นทางปกติ ที่ทั้งแคบ และเล็กบางคันแอร์ก็ไม่เย็นแต่ก็ยังคงเก็บราคาสูงเดิม โดยไม่มีการแจ้งล่วงหน้าใดๆ เคยสอบถามกับพนักงานขับรถก็ตอบไม่ได้ว่าทำไมถึงเปลี่ยนเป็นรถแบบนี้ พูดแต่ว่าให้ไปถามผู้ใหญ่ อยากให้ตรวจสอบเรื่องนี้หน่อย ทำไมถึงต้องลดคุณภาพเปลี่ยนแปลงสิ่งที่ดีอยู่แล้ว สงสัยมีการทุจริตในการดำเนินการอะไรหรือเปล่า